ཡང་ང་རང་ཆུང་དུས་སུ།སྟོང་ཉམ་མཚོའི་རྒད་པོ་ཞིག་གིས་ང་རང་ལཡ་བུ་ཆུང་།ད་ཁྱོད་ཤ་ཚ།ཁྱི་སྤྲང་བོ་གཉིས་ལ་ཕ་ཡུལ་མེད།ཕོ་བ་ག་ནས་བརྒྱགས་ན་ཕ་ཡུལ་རེདཟེར་མྱོང་བ་འདི་ངའི་སེམས་སུ་དེ་རིང་བཤད་པ་བཞིན།ཧ་ཅང་གསལ་བོ་དྲན་འདུགའོན་ཀྱང་།ང་རང་ཆུང་དུས་ནས།ངེད་བུ་སྤུན་གཉིས་ནི་དྭ་ཕྲུག་ས་མཐར་ལྷུང་བ།སྤྲང་བོ་ཁྱི་འདྲ་ཡིན་པ་ཧ་གོ་ལ།ང་རང་གཉིས་ལ་ཕ་ཡུལ་མེད་སྣང་ཞིག་ཞེ་ནས་ཡོད་མ་མྱོང་།དེ་དུས་ངའི་ཕ་ཡུལ་ནི་ཉིན་དཀར་སེམས་སུ་ཡོད་ཅིང་།མཚན་མོར་རྨི་ལམ་ནང་ན་ཡོད།ང་རང་ཆུང་དུས་ནས།མགོ་ལ་དཀའ་སྡུག་ཅི་འདྲ་བྱུང་ཡང་།སེམས་ནསམཐའ་ཅི་འདྲ་ལ་ཐུག་ཀྱང་ང་ནི་ཤི་མི་ཉན།ང་རང་སྔ་ཕྱི་མ་གཏོགས་ཡིན་གཅིག་མིན་གཉིས།ཕ་ཡུལ་ནི་འགྱོ་དགོསབསམ་པའི་སེམས་ཤུགས་ནི་ཧ་ཅང་བརྟན་པོ་ཡིན།འཇིག་རྟེན་གཏམ་དཔེ་ལབུ་སྐྱེས་ས་ས་མཐའ་ཡིནཟེར་ལ།ང་རང་ཡང་།ལས་ནག་པོ་ཟད་པ་མིན་ན།ས་མཐའ་ནས་མགོ་ཁྱོགས་ནས་མི་གྲལ་དུ་ཐོན་ཐུབ་པའི་ཉིན་ཞིག་ལོས་ཡོད།དེ་དུས་ང་རང་ཕ་ཡུལ་ཕྱོགས་སུ་ཐོན་ན།དུས་འགྱུར་གྱི་རྐྱེན་གྱིས།ཉེ་འདྲེལ་ཆེན་པོ་ལྷག་མེད་ཀྱང་།རྨ་སྡེ་ཆུ་ཁ་མའི་ས་ཆུ་རི་ཀླུང་དང་།ཨུ་རྒྱན་བར་ཞི་སོགས་སྔར་ལྟར་གནས་ཡོད་བསམ།ངོ་མ་བཤད་ན།ངའི་ཕ་ཡུལ་ན་གལ་ཆེ་བའི་ཁྱིམ་མི་ཅི་ཡང་མེད་ལ།ཨ་ཁུ་ཨ་ཞང་།ཨ་ནེ་སོགས་སྙིང་ཐག་ཉེ་བའི་ཉེ་ས་མང་བོ་ཡོད།ང་འདྲ་ཞིག་ཕ་ཡུལ་དུ་མ་ཐོན་ཡང་།སྡུག་རྒྱུ་དེ་འདྲ་མེད།འོན་ཀྱང་ངས་དུས་དང་རྣམ་པ་ཀུན་ཏུ་ཕ་ཡུལ་དང་།ཕ་ཡུལ་གྱི་ཉེ་འདྲེལ་སོགས་དྲན་ཞིང་།ཕ་ཡུལ་གྱི་ཆུང་དུས་རྩེ་རོགས་ཚོ་དང་།ཡང་ན་བེའུ་ལུ་རྒྱུད་པ་རྣབ་ཟན་དང་།ཁྱི་རྒན་རྒྱ་ལོ་སོགས་དྲན་པ་དང་།ལྷག་པར་དུ་ཕ་ཡུལ་གྱི་ས་ཆུ་རི་གསུམ་ས་གང་དུ་སོང་ན་དྲན་ཞིང་།ལོ་ཅི་ཙམ་འགོར་རུང་དྲན་པ་རེད།དེ་བས་ངས་ཆུང་དུས་ནས་སེམས་ཐག་བཅད་ཟིན་པ་ནི།ཤི་མ་སོང་ན།ང་རང་སྔ་ཕྱི་མ་གཏོགས་ཕ་ཡུལ་ལྷ་སྡེ་དཀར་བོར་ཐོན་དུ་འཇུག་རྒྱུདེ་ཡིན།